ཞི་ཅིན་ཕེན་གྱིས་པའོ་ཨར་སིན་དང་ཁོས་བཙུགས་པའི་པའོ་ཨར་སིན་ཐེབས་རྩ་ཚོགས་པས་ཀྲུང་གོ་དང་ཨ་མེ་རི་ཁ་བར་གྱི་བརྗེ་རེས་དང་མཉམ་ལས་འཕེལ་རྒྱས་སུ་གཏོང་བའི་ཐད་ལ་ནུས་པ་བཟང་བོ་བཏོན་པར་གཟེངས་བསྟོད་མཛད།ཞི་ཅིན་ཕེན་གྱིས་གསུངས་རྒྱུར།དེང་སྐབས།ཀྲུང་གོ་དང་ཨ་མེ་རི་ཁ་གཉིས་ཀྱི་འབྲེལ་བར་སྤྱིར་འཕེལ་རྒྱས་བཟང་བོ་བྱུང་ཡོད།རྒྱལ་ཁབ་གཉིས་ཀྱིས་ཕྱོགས་གཉིས་དང་ས་ཁུལ།འཛམ་གླིང་བཅས་བར་གྱི་མཉམ་ལས་ཐད་ནས་གྲུབ་འབྲས་བླངས་ཡོད་པས།དེ་ལས་ཀྲུང་གོ་དང་ཨ་མེ་རི་ཁ་གཉིས་ཀྱི་རྣམ་པ་གསར་བའི་རྒྱལ་ཁབ་ཆེན་པོའི་འབྲེལ་བའི་སྟོབས་ཤུགས་ཆེན་པོ་མཚོན་ཡོད།ད་ལོའི་ཟླ་གསུམ་པར་ངས་ཝ་ཧྲིང་ཐོན་ནས་ཙུང་ཐུང་ཨོ་པ་མ་དང་ཐུག་འཕྲད་བྱས་ཏེ་ཀྲུང་གོ་དང་ཨ་མེ་རི་ཁ་གཉིས་ཀྱི་འབྲེལ་བ་སྔར་ལས་འཕེལ་རྒྱས་སུ་གཏོང་བའི་ཐད་ནས་ཐུན་མོང་གི་ལྟ་བ་གལ་ཆེན་གཏན་ལ་ཕབ།གོ་རིམ་རྗེས་མར།ཕྱོགས་གཉིས་ཀྱིས་མཉམ་དུ་འབད་བརྩོན་བྱས་ཏེ།འབྲེལ་འདྲིས་ལ་ཤུགས་སྣོན་པ་དང་མཉམ་ལས་དམ་འཛིན་བྱེད་པ།འགལ་བ་ཐག་གཅོད་བཟང་བོ་བྱས་ནས།ཀྲུང་གོ་དང་ཨ་མེ་རི་ཁ་གཉིས་ཀྱི་འབྲེལ་བ་རྒྱུན་མཐུད་དང་བདེ་བླགབརྟན་འཇགས་བཅས་ཀྱི་སྒོ་ནས་འཕེལ་རྒྱས་སུ་གཏོང་དགོས་ཟེར།